open-index/open-wikipedia-markdown huggingface dataset:
பள்ளிக்கூட வெள்ளாடு

வலது | 150px | பள்ளிக்கூட வெள்ளாடு
**பள்ளிக்கூட வெள்ளாடு** குழ. கதிரேசன் எழுதிய குழந்தைகளுக்கான கவிதை நூலாகும். இந்நூலை ஐந்திணை பதிப்பகம் வெளியிட்டது. இரா சுப்பிரமணியன் முகவுரை எழுதியுள்ளார். சாகித்திய அகாதமி பரிசு பெற்ற லாச ராமாமிருதம் அணிந்துரை எழுதியுள்ளார்.

## பொருளடக்கம்
* வணங்குங்கள்
* குரங்குக் குட்டி ஓடிவா
* தொப்பைக் கோழி
* அழுக்குகள் அகற்றுவோம்
* மழையே மழையே வா வா
* தென்றல் காற்று
* பள்ளிக் கூட வெள்ளாடு
* கொழுக்கட்டை பிள்ளையார்
* பேசும் கிளியே இங்கே வா
* வெள்ளைப் பசு
* அன்பு வேண்டுமா
* ஓடும் வண்டியில் ஏறாதே
* உண்மைதானா
* ஆகாயத்தை அடித்தது யார்
* நிலா மின்சாரம்
* மண்புழுவே ஒளிந்து கொள்
* தொலைக்காட்சி
* அமைதி காப்போம் உலகிலே
* ஆழமாய் எண்ணு
* நூறு ஆண்டுகள் வாழ்ந்திடுவோம்
* கருணை மழை
* வெள்ளிப் பந்து
* சிட்டுக் குருவி
* என்றும் தமிழைப் படிப்பேன்

## உசாத்துணை

பகுப்பு:சிறுவருக்கான தமிழ் நூல்கள்
பகுப்பு:1996 தமிழ் நூல்கள்
பிரேசிலின் மாநிலங்கள்

பிரேசில் கூட்டாட்சிக் குடியரசு இருபத்தியேழு கூட்டு அலகுகளின் ஒன்றியம் ஆகும்: இருபத்தி ஆறு மாநிலங்களும் (*estados*; ஒருமை *estado*) கூட்டரசின் தலைநகர் பிரசிலியா அமைந்துள்ள ஓர் கூட்டரசு மாவட்டமும் (*distrito federal*) அடங்கியது. இந்த மாநிலங்கள் பொதுவாக வரலாற்றை ஒட்டி, பொதுவான எல்லைகள் ஏற்பட்டதை ஒட்டி,  காலப்போக்கில் உருவானவை ஆகும்.  கூட்டரசு மாவட்டம் ஓர் தனி மாநிலமாக கருத முடியாது; இருப்பினும் மாநிலத்தின் சில பண்புகளையும் நகராட்சிகளின் பண்புகளையும் கொண்டுள்ளது. கூட்டரசு மாவட்டத்தை கோயாசு, மினாஸ் ஜெரைசு மாநிலங்கள் சூழ்ந்துள்ளன.

## வெளி இணைப்புகள்
*Economic statistical data for Brazil's 26 states and federal district (in English, Portuguese, and Spanish)
*
*
*Map of Brazil, showing states and their regular timezones
* http://www.ibge.gov.br/home/estatistica/populacao/condicaodevida/indicadoresminimos/sinteseindicsociais2010/SIS_2010.pdf

பகுப்பு:பிரேசிலின் மாநிலங்கள்
கிராத மூர்த்தி

**கிராதன்** அல்லது **வேட்டுவன்**  என்பது,  சிவபெருமானின் அறுபத்து நான்கு சிவ வடிவங்களில் ஒன்றும், 25 சிவமூர்த்தங்களில் ஒன்றும் ஆகும். ஈசன் வேட்டுவக் கோலத்தில் காட்சியளிக்கும் இவ்வடிவம், பாரதத்துடன் தொடர்புடையது. 

## தோற்றம்
கருநிற மேனியும் வில்லம்புகள் விளங்கும் இருகரமும் கொண்டவராக சிவவேடன் திகழ்வார். புலித்தோலாடை இடையில் துலங்க, திருமுடியைப் பறவை இறகுகள் அலங்கரித்து நிற்கும்.

## தொன்மம்
ஈசனிடம் பாசுபதம் பெறுவதற்காக கடும்தவம் பு்ரிந்து வந்தான் அருச்சுனன். அவன் தவத்தைக் கலைக்க வந்த மூகாசுரன் என்பவன் பன்றி வடிவில் அருச்சுனனைத் தாக்க வந்த போது, ஈசன் வேடக் கோலம் பூண்டு வந்து பன்றியை வதைத்தான். அதேசமயத்தில் அருச்சுனனும் அம்பெய்ய, பன்றியைக் கொன்றது யாரென்ற  வாக்குவாதம் எழுந்தது. வாய்ச்சண்டை கைச்சண்டையாக மாற, யாராலும் வெல்ல முடியாத அருச்சுனன், சாதாரண வேடனொருவனிடம் தோற்று விழுந்தான். இறுதியில் தன்னை வெளிப்படுத்திக் கொள்ளும் ஈசன், அவன் வீரத்தை மெச்சி, அவன் விரும்பிய பாசுபதத்தையும் அளித்தருள்கின்றார். 

## கோயில்கள்
கேரளாவில் அமைந்துள்ள வேட்டைக்கொருமகன் ஆலயங்கள், வேட்டுவக் கோலத்தில் ஈசனை மூலவராகக் கொண்ட கோயில்களாகும். இத்தெய்வத்தை, வேட்டுவ வடிவிலிருந்த சிவனுக்கும் உமைக்கும் பிறந்தவனாகவும் கொள்வதுண்டு. திருவனந்தபுரம் திருப்பாதபுரத்து மகாதேவர் கோயிலிலும், சிவவேடனுக்கு வழிபாடுகள் இடம்பெறுகின்றது.

## அடிக்குறிப்புகள்


பகுப்பு:சிவ உருவத்திருமேனிகள்
முக்காழ்

**முக்காழ்** என்பது பண்டைக்கால அணிகலன்களில் ஒன்று. இது யானை முகத்தில் முக்கோண வடிவில் தொங்கும் **ஓடை** என்னும் அணிகலனைப் போன்றது. இது துணியின்மீது வயிர மணிகளைக் கோத்துச் செய்யப்படும். தாய்மார் தம் கைகளால் இதனைப் புனைந்து குழந்தையின் கழுத்தில் தொங்கவிடுவர்.  
## அடிக்குறிப்பு

பகுப்பு:அணிகலன்கள்
ஆசியக் கிண்ணம் 2014

**[[ஆசியக் கிண்ணம்]] 2014**, (*2014 Asia Cup*) ஒருநாள் துடுப்பாட்டப் போட்டிகளான ஆசியக்கிண்ணத்தின் 12வது போட்டித் தொடர் ஆகும். இது 2014 ஆம் ஆண்டு பிப்ரவரி 25 முதல் மார்ச் 8 வரை வங்காளதேசத்தில் நடைபெற்றது. இதற்கு முந்தைய போட்டியில் பாக்கித்தான் வெற்றி பெற்றிருந்தது.

ஆசியாவின் நான்கு தேர்வுப் போட்டிப் பங்காளர்களான இந்தியா, பாக்கித்தான், இலங்கை, வங்காளதேசம் மற்றும் பன்னாட்டுத் துடுப்பாட்ட அவையின் துணை உறுப்பினரான ஆப்கானித்தான் ஆகிய அணிகள் இப்போட்டித்தொடரில் பங்குபற்றின. ஆப்கானித்தான் அணியினர் முதன்முதலாக ஓர் 50 பந்துமாற்றப் போட்டியில் பங்கேற்றனர். மொத்தம் 11 ஆட்டங்கள் இடம்பெற்றன. மார்ச் 8 இல் நடந்த இறுதிப் போட்டியில் இலங்கை அணி பாக்கித்தான் அணியை 5 இலக்குகளால் வென்று ஆசியக் கிண்ணத்தை ஐந்தாவது தடவையாகப் பெற்றுக் கொண்டது.

## அணிகள்

இந்திய அணிக்கு தலைவராக  மகேந்திர சிங் தோனி இருந்தும் காயங்கள் காரணமாக விளையாட இயலாது போனதால் விராட் கோலி தலைவராகவும் தினேஷ் கார்த்திக்  குச்சிக் காப்பாளராகவும் தெரிந்தெடுக்கப்பட்டுள்ளனர். சகீப் அல் அசனுக்கு ஓராட்டம் ஆடத் தடை இருப்பதால்  இந்தியா, ஆப்கானித்தான் உடனான இரு ஆட்டங்களில் ஆட மாட்டார். தமீம் இக்பால் வங்காளதேச அணியிலிருந்து காயங்கள் காரணமாக விளையாடமாட்டார்.

## நிகழிடங்கள்

## நிரல்களும் முடிவுகளும்
### குழு நிலை
**மூலம்**: *கிரிக்இன்ஃபோ* 

: இறுதிப் போட்டிக்குத் தெரிவு

### குழுநிலை முடிவுகள்

----

----

----

----

----

----

----

----

----

### இறுதியாட்டம்

## மேற்சான்றுகள்

## வெளி இணைப்புகள்
* Tournament page on ESPNCricinfo

பகுப்பு:ஆசியக் கிண்ணம்
பகுப்பு:வங்காளதேசத்தில் துடுப்பாட்டம்
பகுப்பு:2014 இல் விளையாட்டுகள்
கார்டியன்ஸ் ஆப் தி கேலக்ஸி

**கோர்டியன்ஸ் ஒப் தி கேலக்ஸி** () என்பது 2014 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்தத் திரைப்படம் மார்வெல் காமிக்ஸின் 'கார்டியன்ஸ் ஆப் தி கேலக்ஸி' என்ற வரைகதையை அடிப்படையாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் விநியோகம் செய்தது.

இது மார்வெல் திரைப் பிரபஞ்சத்தின் பத்தாவது படமாகும். கேவின் பேகே தயாரிப்பில் ஜேம்ஸ் கன் எழுதி மற்றும் இயக்கியுள்ளார், மற்றும் நிக்கோல் பெர்ல்மேன், ஜேம்ஸ்கன் கதை எழுதியுள்ளார்கள். இந்த திரைபடத்தில் கிறிஸ் பிராட், ஜோ சல்டனா, டேவ் பாடிஸ்டா, வின் டீசல், பிராட்லி கூப்பர், லீ பேஸ், மைக்கேல் ரூக்கர், கரேன் கில்லன், ஜான் சி.ரெய்லி, கிளன் குளோஸ், பெனிசியோ டெல் டோரோ, திஜிமோன் கவுன்சோ போன்ற பலர் நடித்துள்ளனர்.

கோர்டியன்ஸ் ஒப் தி கேலக்ஸி என்ற படம் 21 ஜூலை 2014 அன்று ஹாலிவுட்டில் டால்பி திரையரங்கத்தில் திரையிடப்பட்டது, மேலும் 
இது மார்வல் திரைப் பிரபஞ்சத்தின் இரண்டாம் கட்டத்தின் ஒரு பகுதியாக ஆகஸ்ட் 1 ஆம் தேதி ஐக்கிய அமெரிக்காவில் வெளியாகி, விமர்சன மற்றும் வணிக ரீதியாக வெற்றியடைந்தது. இது உலகளவில் 772.8 மில்லியன் டாலர்களை வசூலித்து. 2014 ஆம் ஆண்டில் அதிக வசூல் செய்த மீநாயகன் படமாகவும், 2014 ஆம் ஆண்டில் அதிக வசூல் செய்த மூன்றாவது படமாகும்.

படத்தின் திரைக்கதை, இயக்கம், நடிப்பு, நகைச்சுவை, ஒலிப்பதிவு, காட்சி விளைவுகள் மற்றும் அதிரடி காட்சிகளுக்காக பாராட்டப்பட்டது. மற்றும் 87 வது அகாடமி விருதுகளில், சிறந்த திரை வண்ணம், சிறந்த ஒப்பனை போன்ற விருதுகளை வென்றுள்ளது. இதன் இரண்டாம் பாகம் கார்டியன்ஸ் ஆப் தி கேலக்ஸி 2 என்ற பெயரில் 2017 ஆம் ஆண்டு வெளியானது. மற்றும் இதன் மூன்றாம் பாகம் 2022 ஆம் ஆண்டில் வெளியாக திட்டமிடப்பட்டுள்ளது.

## நடிகர்கள்
thumb|right|கோர்டியன்ஸ் ஒப் தி கேலக்ஸி நடிகர்கள்
* கிறிஸ் பிராட் - பீட்டர் குயில் / ஸ்டார்-லோர்ட் : கார்டியன்ஸ் தலைவர்
* ஜோ சல்டனா - கமோரா 
* டேவ் பாடிஸ்டா - டிராக்ஸ் தி டிஸ்ட்ராயர்
* வின் டீசல் - க்ரூட் 
* பிராட்லி கூப்பர் - ராக்கெட்
* லீ பேஸ் - ரோனன்
* மைக்கேல் ரூக்கர் - யோண்டு உடோன்டா 
* கரேன் கில்லன் - நெபுலா 
* திஜிமோன் கவுன்சோ - கோரத்
* ஜான் சி.ரெய்லி - ரோமன் டே
* கிளன் குளோஸ் - இரானி ரீல்
* பெனிசியோ டெல் டோரோ - டானலீர் திவன் / கலெக்டர்

## வெளியீடு
இந்தத் திரைப்படம் 3D மற்றும் ஐமேக்ஸ் 3D.ல், ஆகஸ்ட் 1ம் திகதி, 2014 அன்று வெளியடப்பட்டது. இந்தத் திரைப்படம் தமிழ், ஹிந்தி மற்றும் தெலுங்கு மொழிகளில் மொழிமாற்றம் செய்யப்பட்டு இந்தியாவில் வெளியானது.

## தொடர்ச்சியான தொடர்கள்

### ''கார்டியன்ஸ் ஆப் தி கேலக்ஸி 2'' (2017)

## மேற்கோள்கள்

## வெளி இணைப்புகள்
* 
* 

பகுப்பு:2014 ஆங்கிலத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க சாகச திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க நகைச்சுவை திரைப்படங்கள்
பகுப்பு:மார்வெல் திரைப் பிரபஞ்சம்: இரண்டாம் கட்டம்
பகுப்பு:ஐமேக்ஸ் திரைப்படங்கள்
பகுப்பு:தொடர் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
கயந்தலை

**கயந்தலை** () என்னும் சொல்லானது பெரிய தலையைக் குறிக்கும். யானைகளில் பெண்யானைகளின் தலை ஆண் யானையின் தலையை விடச் சற்று பெரிதாக இருக்கும். எனவே பெண்யானைகளைக் *கயந்தலை மடப்பிடி* என முன்னோர் வழங்கினர். அன்றியும் குட்டி யானைகளின் தலையும் அதன் அளவை நோக்கச் சற்றே பெரிது. எனவே அவற்றையும் கயந்தலை என்றனர். மேலும் மக்கள் பெறும் குழந்தைகளின் தலையும் அவ்வாறே சற்று பெரிது. எனவே குழந்தைகளையும் அவ்வாறே கயந்தலை என்றனர்.

* குழந்தையைக் கயந்தலை எனல்  
* முருகன்  பலராமன், திருமால்  ஆகியோரைக் கயந்தலை என்றது.
* யானைக் கன்றைக் கயந்தலை என்றனர்  
* பெண்-யானையைக் கயந்தலை என்றனர். 
## அடிக்குறிப்பு

பகுப்பு:சொல்விளக்கம்
பகுப்பு:தலை
ஆப்கானித்தான் துடுப்பாட்ட அணி

**ஆப்கானித்தான் துடுப்பாட்ட அணி** ஆப்கானித்தான் நாட்டினை முன்னிருத்தி சர்வதேச துடுப்பாட்ட போட்டிகளில் விளையாடும் துடுப்பாட்ட அணியாகும். துடுப்பாட்டம் 19 ஆம் நூற்றாண்டில் இருந்து ஆப்கானித்தானில் விளையாடப்பட்டாலும், அண்மைய ஆண்டுகளில் மட்டுமே அந்த அணி முக்கியத்துவம் பெற்று உள்ளது. ஆப்கானிஸ்தான் கிரிக்கெட் கூட்டமைப்பு 1995 ல் உருவாக்கப்பட்டு மற்றும் 2001 ல் சர்வதேச கிரிக்கெட் கவுன்சிலில் (ஐ.சி.சி.,) ஒரு கூட்டு உறுப்பினராக ஆனது.. 2003ல் ஆசிய கிரிக்கெட் கவுன்சில் உறுப்பினராக
ஆனது. ., 9 நவம்பர் 2011வரை சர்வதேச இருபது20 போட்டிகளில் ஒன்பதாவது இடத்தில் உள்ளனர்.

## ஒருநாள் போட்டிகளில்
2011 கிரிக்கெட் உலகக் கோப்பை தகுதிப் போட்டியில், ஆப்கானிஸ்தான் உலகக் கோப்பைக்கு முன்னேறத் தவறியது, ஆனால் நான்கு ஆண்டுகள் ஒருநாள் பன்னாட்டுத் துடுப்பாட்டப் போட்டிகளில் விளையாடும் தகுதியினைப் பெற்றது. அவர்களது முதல் ஒருநாள் போட்டி ஸ்காட்லாந்திற்கு எதிராக விளையாடினர். இதற்கு முன்னர் நடந்த போட்டிகளில் அந்த அணியினை ; ஆப்கானிஸ்தான் 89 ஓட்டங்களில் வெற்றி பெற்றது.

கண்டங்களுக்கு இடையிலான துடுப்பாட்ட கோப்பையில் ஆப்கானிஸ்தான் தனது முதல் முதல் தரத் துடுப்பாட்டப் போட்டியை ஜிம்பாப்வே லெவன் அணிக்கு எதிராக முத்தாரேவில் நான்கு நாள் போட்டியில் விளையாடியது. அந்தப் போட்டி சமன் ஆனது. இருந்தபோதிலும் அந்த போட்டியில் அப்கானித்தான் அணியின் நூர் அலி தனது இரு ஆட்டப்பகுதிகளிலும் நூறு ஓட்டங்கள் அடித்தார்., இது அவர்களின் முதல் தர அறிமுகத்தில் இந்தச் சாதனையினை செய்த நான்காவது வீரர் ஆவார். பின்னர், ஆகஸ்ட் 2009 இல், வி.ஆர்.ஏ கிரிக்கெட் மைதானத்தில் நடந்த அதே போட்டியில் நெதர்லாந்தை எதிரான போட்டியில் குறைந்த பட்ச ஓட்டங்களே எடுத்தனர். இருந்தபோதிலும் ஆப்கானித்தான் அணி ஓர் இலக்கில்வெற்றி பெற்றது 

பின்னர் ஆப்கானிஸ்தான் ஐக்கிய அரபு எமிரேட்ஸில் நடந்த 2009 ஏ.சி.சி இருபது -20 கோப்பையில் பங்கேற்றது. அ பிரிவில் நடைபெற்ற போட்டி சமன் ஆனது பின், குழு நிலைகளின் முடிவில்  ஐந்து போட்டிகளிலும் வென்று ஆப்கானிஸ்தான் முதலிடம் பிடித்தது, அரையிறுதியில் ஆப்கானியர்கள் குவைத்தை 8 இலக்குகளில்  தோற்கடித்தனர். இறுதிப் போட்டியில் அவர்கள் போட்டியினை நடத்திய ஐக்கிய அரபு எமிரேட்ஸை  அணியால் 84 ஓட்டங்களில் தோற்கடிக்கப்பட்டனர்.

பிப்ரவரி 1, 2010 அன்று, ஆப்கானிஸ்தான் அயர்லாந்திற்கு எதிராக முதல் இருபது -20 சர்வதேச போட்டியில் விளையாடியது, அந்தப்போட்டியில் 5 இலக்குகளில் தோற்றனர். 13 பிப்ரவரி 2010 அன்று ஐக்கிய அரபு எமிரேட்ஸ் அணிக்கு எதிரான போட்டியில் 4 இலக்குகளில் வீழ்த்தியது. இதுவே ஆப்கானித்தான் அணியின் முதல் வெற்றியகும்.   2010 ஐ.சி.சி உலக இருபது -20 தகுதிப் போட்டியின் இறுதி தகுதிச் சுற்ருப் போட்டியில் இவர்கள் அயர்லாந்து அணியினை தோற்கடித்தனர். ஆப்கானிஸ்தான்  அணி இந்தியா மற்றும் தென்னாப்பிரிக்காவுடன் ஆகிய முக்கிய அணிகள் அடங்கிய  சி குழுவில் இருந்தது. இந்தியாவுக்கு எதிரான முதல் போட்டியின் போது, தொடக்க பேட்ஸ்மேன் நூர் அலி 50 ரன்கள் எடுத்தார், ஆப்கானிஸ்தான் அணி  20 ஓவர்களில் 115 ரன்கள் ஓட்டங்கள் எடுத்தனர். இருந்த போதிலும் அந்தப்போட்டியில் இந்திய அணி எட்டுஇலக்குகளால் வெற்றி பெற்றது. அவர்களின் இரண்டாவது போட்டியில், அணி ஒரு கட்டத்தில் 14 ஓட்டங்களில் ஆறுஇலக்குகளைஇழந்திருந்தது. பின்னர்  மிர்வாய்ஸ் அஷ்ரப் மற்றும் ஹமீத் ஹசன் ஆகியோரின் ஒத்துழைப்பால் ஆப்கானிஸ்தானில் 88 ரன்கள் ஆட்டமிழந்தது. அந்தப் போட்டியில் ஆப்கானித்தான் அணி 59 ஓட்டங்களில் தோல்வியடைந்தது.

## மேற்கோள்கள்


பகுப்பு:நாடுகள் வாரியாகத் துடுப்பாட்ட அணிகள்
பகுப்பு:ஆப்கானித்தானில் துடுப்பாட்டம்
சுப்பிரமணியப் புலவர்

**சுப்பிரமணியப் புலவர்** ஒரு தமிழ்ப்புலவர். இவர் தன் பாடலில் பயன்படுத்தியுள்ள 'சலாம்', 'பராக்', 'ரவிக்கை' முதலான சொற்கள் இவரை 18 ஆம் நூற்றாண்டுக்குப் பின்னர் வாழ்ந்தவர் என்பதை வலியுறுத்துகின்றன.

இவர் தன் பாடலில் 'வடுகதுரை' என்னும் வெள்ளைக்காரத் துரையையும், அவனை ஏற்றுக்கொண்ட 'சிவசுப்பிரமணியராசன்' என்னும் அரசனையும் குறிப்பிட்டுள்ளார்.

இவரது பாடல் கழிநெடிலடி ஆசிரிய விருத்தம் என்னும் யாப்பு வகையைச் சேர்ந்தது. அடிக்கு 28 சீர்கள் கொண்ட இந்தப் பாடலில் 72 சீர்கள் உள்ளன.

பெண் ஒருத்தியின் முலையை வருணித்துப் பாடும் இவரது பாடல் சிற்றிலக்கிய வகையில் ஒன்றான பயோதரப் பத்து வகையினைச் சேர்ந்ததாகலாம்.
## மேற்கோள் நூல்
* தனிப்பாடல் திரட்டு நூல் பக்கம் 117 & 118

பகுப்பு:தமிழ்ப் புலவர்கள்
அடி (பக்கவழி நெறிப்படுத்துதல்)

* அடி (அளவை)
* அடி (யாப்பிலக்கணம், சீர் எண்ணிக்கை)
* அடி (யாப்பிலக்கணம், எழுத்தெண்ணிக்கை)
* அடி (காலடி)
* அடி (இறைக்கோட்பாடு)
* அடி (வினைச்சொல்)
பதுல்லா ஓசுமானி விளையாட்டரங்கம்

**கான் சாகேப் ஓசுமான் அலி விளையாட்டரங்கம்** (*Khan Shaheb Osman Ali Stadium*) நடுவண் வங்காளதேசத்தில் நாராயண்கஞ்ச்சின் பதுல்லா பகுதியில் அமைந்துள்ள துடுப்பாட்ட விளையாட்டரங்கம் ஆகும். இங்கு 25,000 பேர் அமர்ந்து போட்டிகளை காணலாம். இந்த விளையாட்டரங்கத்தில் 2013ஆம் ஆண்டு நியூசிலாந்து அணியுடன் நடந்த ஒருநாள் பன்னாட்டுப் துடுப்பாட்டப் போட்டியில் வங்காளதேசம் வென்றது.

## வெளிப்புற மைதானம்
பதுல்லா உசுமானி விளையாட்டரங்கிற்கு அடுத்துள்ள சிறிய மைதானம், கான் ஷேப் உசுமானி அலி வெளிப்புற விளையாட்டரங்கம் ஆகும். 2013-14 முதல் உள்நாட்டு முதல்தர, ஏ மற்றும் இருபது 20 துடுப்பாட்ட போட்டிகளுக்கு பயன்படுத்தப்படுகிறது. வெளிப்புற மைதானம் முதன்முதலில் 2016 ஆசிய கோப்பை இருபது 20 சர்வதேச போட்டித் தகுதிச் சுற்றுக்கு பயன்படுத்தப்பட்டது. மைதானத்தின் முதல் போட்டி 19 பிப்ரவரி 2016 அன்று ஆப்கானித்தான் மற்றும் ஐக்கிய அரபு அமீரகத்திற்கும் இடையே நடைபெற்றது.

## மேற்கோள்கள்

பகுப்பு:வங்காளதேசத் துடுப்பாட்டத் திடல்கள்
பசிபிக் கடற்பறவை

**பசிபிக் கடற்பறவை** (Larus pacificus) ஆஸ்திரேலியா கடற்கரையை  ஒட்டி வாழும் ஒரு பெரிய உருவம் கொண்ட பறவையாகும். இப்பறவை பொதுவாக ஆஸ்திரேலியாவின் மேற்குப்பகுதியான கார்னவனிலும் சிட்னி பகுதியிலும் 1940ம் ஆண்டுகளிலிருந்து கடல் பாசி நிற கடற்பறவையுடன் (Kelp Gull) காணப்படுகிறது.
இவை விள்ளி நிற கடற்பறவை, மற்றும் போது உருவ கடற்பறவை போல் இந்த **பசிபிக் கடற்பறவையும்** கடற்கரையின் ஓரங்களில் கிடைக்கும் மட்டி  என்ற கிளிஞ்கல் போச்சிகளையும், கடல் முள்ளெலி என்று அழைக்கப்படும் உயிரிணத்தையும் உணவாக தேடி உண்ணுகிறது. 
## வகுப்பு முறை
1802ம் ஆண்டுகளில் ஆங்கில இயற்கை வரலாற்று அறிவியலார் ஜான் லாதம் என்பவர் டூ-காட்-டேல் (Troo-gad-dill) என்ற பெயரை ஆவணப்படுத்தியுள்ளார். ஆனாலும் இதன் மறுபெயர் பசிபிக் கடலையே குறிக்கிறது.

**பசிபிக் கடற்பறவை** இனங்களில் இரண்டு இனங்கள் காணப்படுகிறது. அவற்றில் ஒன்று  மேற்கு ஆஸ்திரேலியா இனம் மற்றும் ஒன்று தெற்கு ஆஸ்திரேலியா பகுதியில் காணப்படும் இனம். இப்பறவைகளின் மூக்கு துவாரங்களின் வழியாக உப்பு நீர் சுரப்பிகள் காணப்படுகிறது.
## விளக்கம்

**பசிபிக் கடற்பறவையானது** சிறிய வகையான கடல் பாசி வகை கடற்பறவையைப் (Kelp Gull) போன்றே காணப்படுகிறது.
இப்பறவைகள் 58 செ.மீ முதல் 66 செ.மீ வரை நீளம் உள்ளதாகவும், இதன் இறக்கைகள் 135முதல் 157 செ.மீ. நீளம் கொண்டவையாக இருக்கிறது. இப்பறவைகள் பொதுவாக 900 கிராம் முதல் 1,180 கிராம் கொண்டவையாக உள்ளது..
இப்பறவைகள் பெரும்பாலும் மேல் பகுதில் சிகப்பு கலந்த மஞ்சள் நிறத்தைப் போர்த்தியது போலும், மற்ற பறவை இனங்கள் ஒப்பிடும் போது அடர்ந்த சாம்பல் நிறத்திலும் காணப்படிகிறது.

## மேற்கோள்கள்

பகுப்பு:கடற்பறவைகள்
நாராயண்கஞ்ச்

:*இக்கட்டுரை நாராயண்கஞ்ச் நகரைக் குறித்தது. [[நாராயண்கஞ்ச் மாவட்டம்]] வேறானது.*
 
**நாராயண்கஞ்ச்** (வங்காளம்: নারায়ণগঞ্জ *Naraeongônj*) வங்காளதேசத்தில் தலைநகர் டாக்காவை அடுத்துள்ள நகரமாகும். நாயண்கஞ்ச் மாவட்டத்தின் நிர்வாகத் தலைமையிட நகரம் ஆகும். இதன் மக்கள்தொகை 220,000 ஆகும். சீதாலக்யா ஆற்றின் கரையில் இந்த நகரம் அமைந்துள்ளது. நாராயண்கஞ்ச் ஆற்றுத்துறைமுகம் வங்காளதேசத்தின் மிகப் பழமையான துறைமுகங்களில் ஒன்றாகும்.   சணல், துணி தொழில்களுக்கு வணிக மையமாக விளங்குகிறது.இங்குள்ள ஏராளமான சணல் ஆலைகளை ஒட்டி இது *வங்காளதேசத்தின்  டுண்டி* எனப்படுகிறது. (டுண்டி சணல் தொழிலுக்கு புகழ்பெற்ற இசுக்கொட்லாந்திலுள்ள  நகரமாகும்.)
## மேற்சான்றுகள்

## வெளி இணைப்புகள்
*Official website of Narayanganj Municipality
*Banglapedia(The national encyclopedia of Bangladesh) article on Narayanganj 
பகுப்பு:வங்காளதேச நகரங்கள்
பொக்கிசம்

**பொக்கிசம்** 2009-இல் வெளிவந்த தமிழ்த் திரைப்படமாகும். இதனை சேரன் இயக்கி நடித்திருந்தார். இவருடன் பத்மபிரியா நாயகியாக நடித்திருந்தார்

## நடிப்பு
* சேரன்
* பத்மபிரியா 
* ஆர்யன் ராஜேஷ்
* விஜயகுமார்
* அனுபமா குமார் 
* பிந்து மாதவி சிறப்புத் தோற்றம்

## விருதுகள்
### வென்றவை
* விஜய் விருதுகள் (சிறந்த கலை இயக்குநர்) - வைரபாலன்
* சிறந்த நடிகைக்கான தென்னிந்திய ஜூரி விருது - பத்மபிரியா

### பரிந்துரைக்கப்பட்டவை
* விஜய் விருதுகள்
** சிறந்த இயக்குநர்
** சிறந்த நடிகை - பத்மபிரியா
** சிறந்த ஒளிப்பதிவாளர் - ராஜேஷ் யாதவ்
** சிறந்த அழகுக் கலை நிபுனர் - சசி
** சிறந்த ஆண் பின்னனிப் பாடகர் - விஜய் யேசுதாஸ்
* தென்னிந்திய பிலிம்பேர் விருது
** சிறந்த இயக்குநர் - சேரன்
** சிறந்த நடிகை - பத்மபிரியா

## மேற்கோள்கள்

## வெளி இணைப்புகள்
* 

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சேரன் இயக்கிய திரைப்படங்கள்
பகுப்பு:விஜயகுமார் நடித்த திரைப்படங்கள்
அலெக்சாந்தர் துர்ச்சீனொவ்

**அலெக்சாந்தர் வலந்தீனொவிச் துர்ச்சீனொவ்** (*Oleksandr Valentynovych Turchynov*, , பிறப்பு: 31 மார்ச் 1964) உக்ரைனிய அரசியல்வாதியும், பொருளியல் பேராசிரியரும் உக்ரைனிய நாடாளுமன்றத்தின் தற்போதைய தலைவரும் ஆவார். இவர் 2014 பெப்ரவரி 21 இல் விக்டர் யானுக்கோவிச் அரசுத்தலைவர் பதவியில் இருந்து அகற்றப்பட்டதை அடுத்து பதில் அரசுத்தலைவராகப் பதவியேற்றார்.

## மேற்கோள்கள்

## வெளி இணைப்புகள்
*Official personal site

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:உக்ரைனிய அரசியல்வாதிகள்
பகுப்பு:உக்ரைனிய அரசுத்தலைவர்கள்
ஜே ஜே

***ஜே ஜே*** (*Jay Jay*) என்பது 2003 வெளியான தமிழ்த் திரைப்படமாகும். இத்திரைப்படத்தினை சரண் இயக்கியிருந்தார். மாதவன், பூஜா ஆகியோர் முக்கிய கதாப்பாத்திரத்தில் நடித்திருந்தனர். கலாபவன் மணி, சார்லி, தாமு, மாளவிகா அவினாஷ் ஆகியோரும் முக்கிய துணை வேடங்களில் நடித்துள்ளனர். ஆஸ்கார் பிலிம்ஸ் சார்பாக வி. ரவிச்சந்திரன் தயாரித்த இந்தப் படத்திற்கு பரத்வாஜ் இசையமைத்திருந்தார். இது ஹாலிவுட் படமான *செரண்டிபிட்டி* என்ற படத்தை அடிப்படையாகக் கொண்டது.

## நடிகர்கள்

*மாதவன் - ஜெகன்
* அமோகா - ஜமுனா
*பூஜா - சீமா
*கலாபவன் மணி
*மாளவிகா அவினாஷ்
*சார்லி
*தாமு
*டெல்லி கணேஷ்
*தலைவாசல் விஜய்
*ஏ. இ. மனோகரன்
*மனோபாலா
*ஆதித்யா (நடிகர்)
*ரீமா சென் சிறப்புத் தோற்றம்
*சுசித்ரா 

## மேற்கோள்கள்

## வெளி இணைப்புகள்
*

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:மாதவன் நடித்த தமிழ்த் திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:சார்லி நடித்த திரைப்படங்கள்
இரியோ கிராண்டு டொ சுல்

**இரியோ கிராண்டு டொ சுல்** (*Rio Grande do Sul,*  பொருள்: "தெற்கு மகா நதி ") பிரேசிலின் தெற்குக் கோடியில் அமைந்துள்ள மாநிலமாகும். நாட்டின் உயரிய  மனித வளர்ச்சிச் சுட்டெண் (HDI) மாநிலங்களில் நான்காவதாகவும் மிக உயரிய வாழ்க்கைத்தரம் கொண்டதாகவும் விளங்குகிறது. இந்த மாநிலத்தில் உள்ள *சுயி* என்ற நகரம் மிகவும் தெற்கு முனையில், உருகுவையின் எல்லையில் அமைந்துள்ளது. இந்த மாநிலத்தின் *பென்ட்டோ கான்கிளேவ்சு*, *காக்சியசு டொ சுல்* பகுதிகள் நாட்டின் பெரிய வைன் தயாரிப்பு மையங்களாக விளங்குகின்றன. ஐரோப்பிய தாக்கத்தைத் தவிர, இங்கு வாழும் உள்ளூர் கௌச்சோசுவினரின் (gaúchos)  பம்பாசு&nbsp;–  உருகுவை, அர்கெந்தீனா எல்லையுடனான பகுதிகள்&nbsp;– பண்பாட்டையும்  காணலாம்; காபி சேர்ந்த *சிமர்ரோ* என்ற பானத்தை இதற்கான சுரைக்காய் கோப்பைகளில் குடிப்பது, *சுர்ராசுக்கோ* எனப்படும் புறவெளிச் சமையல் உணவுகள், *போம்பொச்சாசு* எனப்படும் அகன்ற முழங்கால் கால்சராய்களும் பெரிய தொப்பிகளும் இவற்றில் அடங்கும். 
## மேற்சான்றுகள்

பகுப்பு:பிரேசிலின் மாநிலங்கள்
ரோபோகாப்

**ரோபோகாப்** இது 2014ம் ஆண்டு வெளியான அமெரிக்கா அறிவியல் புனைகதை அதிரடித் திரைப்படம் ஆகும். இந்தத் திரைப்படத்தை ஜோஸ் பாடில்கா இயக்கியுள்ளார். இந்தத் திரைப்படம் 1987ல் வெளியாகி உலகம்  எங்கும் வசூலை வாரிக் குவித்த ஹாலிவுட் படம் **ரோபோகாப்**. இந்தத் திரைப்படம் பீட்டர் வெலன், நான்சி ஆலன் நடிப்பில் பால் வேர்ஹோவேன் இயக்கியிருந்தார். 27 வருடங்களுக்குப் பிறகு மீண்டும் அதன் முதல் பாகத்தை ஜோஸ் பாடில்கா ரீமேக்கியுள்ளார்.

இந்த திரைப்படத்துக்கு **குவாண்டம் ஆப் சோலஸ்** படத்தின் திரைக்கதையாசிரியர் **ஜோஷ்வா ஸ்டர்நர்** கதை எழுதியுள்ளார் என்பது குறிப்பிடத்தக்கது. ரோபோகாப்பாக **அலெக்ஸ் மர்பி** மற்றும் ஹீரோயினாக **அப்பி கார்னிஷ்** நடித்துள்ளனர்.

## வெளியீடு
இந்தத் திரைப்படம் ஜனவரி 30ம் திகதி  மலேசியா, சிங்கப்பூர், மற்றும் தைவான் நாடுகளிலும் பிப்ரவரி 7ம் திகதி  ஐக்கிய இராச்சியம் மற்றும் பிப்ரவரி 12ம்  திகதி அமெரிக்கா வில் வெளியானது.

## நடிகர்கள்
* ஜோயல் கின்னமன்
* கேரி ஓல்ட்மன்
* மைக்கேல் கீட்டன்
* சாமுவேல் எல். ஜாக்சன்
* ஜாக்கி இயர்ள் ஹேலி
* மைக்கேல் கே வில்லியம்ஸ்
* ஜெனிபர் எஹ்லே
* ஜே பருச்செல்

## இசை மற்றும் ஒளிப்பதிவு
இந்த திரைப்படத்துக்கு பெட்ரோ ப்ரோம்ப்மேன் இசை அமைத்துள்ளார் மற்றும் லூலா கார்வல்கோவின் ஒளிப்பதிவு செய்துள்ளார்.

## குறிப்புகள்
# ரோபோகாப் – விமர்சனம்
# ரோபோகாப் முன்னோட்டம்

## வெளி இணைப்புகள்
* 
* OmniCorp viral site
* 

பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
சொனரிக்கா பாடோரியா

**சொனரிக்கா பாடோரியா** (*Sonarika Bhadoria*) ஒரு தொலைக்காட்சி நடிகை ஆவார். சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்ததன் மூலம் இவர் மிகவும் பரிச்சியமன நடிகை ஆனார். இவர் தற்பொழுது இந்திரஜித் என்ற தமிழ்த் திரைப்படத்தில் கதாநாயகியாக நடித்துக்கொண்டு இருகின்றார் என்பது குறிப்பிடத்தக்கது.

## ஆரம்பகால வாழ்க்கை
இவர் ராஜபுதனக் குடும்பத்தில் பிறந்தார். இவரின் தந்தை ஒரு தொழில் அதிபர் மற்றும் தயார் இல்லத்தரசி ஆவார். இவருக்கு ஒரு தம்பி உண்டு அவரின் பெயர் ஹர்ஷ் பாடோரியா.

## சின்னத்திரை
இவர் 2011ம் ஆண்டு லைப் ஓகே தொலைகாட்சியில் ’Tum Dena Saath Mera’ என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து அதே தொலைகாட்சியில் சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்தார்.

### தொடர்கள்

## திரைப்படம்
கௌதம் கார்த்திக் நடிக்கும் இந்திரஜித் என்ற தமிழ் திரைபடத்தில் கதாநாயகியாக நடித்துகொண்டு இருகின்றார்.

## குறிப்புகள்
# இந்திரஜித் திரைப்படதின் முதல் சுவரொட்டி
# சிவம் தொடர்

## வெளி இணைப்புகள்
* 
* Official Twitter Page
* Official Facebook Profile
* Official Instagram Page

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்திய நடிகைகள்
பகுப்பு:1992 பிறப்புகள்
பகுப்பு:தெலுங்குத் திரைப்பட நடிகைகள்
லைப் ஓகே

**லைப் ஓகே** (*Life OK*) ஓர் இந்தி மொழித் தொலைக்காட்சிச் சேவை ஆகும். இது ஸ்டார் இந்தியா குழுமத்திற்கு சொந்தமான ஒரு தொலைக்காட்சி அலைவரிசை ஆகும். இந்த சேவை 28 ஆம் திகதி டிசம்பர் மாதம் 2011 ஆம் ஆண்டு துவங்கப்பட்டடு ஆகத்து 28, 2017 முதல் நிறுத்தப்பட்டது. இதற்கு பதிலாக ஸ்டார் பாரத் என்ற புதிய தொலைக்காட்சி ஒலிபராகின்றது

## நிகழ்ச்சிகள்
இந்த தொலைக்காட்சியில் ஒளிபரப்பாகும் டேவோன் கே தேவ்...மகாதேவ் என்ற தொடர் மிகவும் பிரபல்யமான தொடர் ஆகும். இந்தத் தொடர் தமிழ், தெலுங்கு, மலையாளம், ஒரியா மற்றும் மராத்தி மொழிகளில் மொழி மற்றம் செய்து ஒளிபரப்பாகிறது.

லைப் ஓகே தொலைகாட்சியில் ஒளிபரப்பாகும் சில நிகழ்ச்சிகள்:
* டேவோன் கே தேவ்...மகாதேவ்
* மாவீரன் ஹதீம்
* ஏக் பூந்த் இஷ்க்

## வெளி இணைப்புகள்
*Life OK on hotstar 
*Life OK Middle East

பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்திய இந்தி மொழி தொலைக்காட்சி சேவைகள்
பகுப்பு:2011 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:இந்தியத் தொலைக்காட்சி
பகுப்பு:ஸ்டார் இந்தியா
சேவல் (திரைப்படம்)

***சேவல்*** (*Seval*) 2008ல் வெளிவந்த தமிழ்த் திரைப்படமாகும். இதனை ஹரி இயக்கியிருந்தார். இத்திரைப்படத்தில் பரத், வடிவேலு (நடிகர்), சிம்ரன் மற்றும் பூனம் பஜ்வா ஆகியோர் முக்கிய கதாப்பாத்திரத்தில் நடித்துள்ளனர்.

ஜி. வி. பிரகாஷ் குமார் இத்திரைப்படத்திற்கு இசையமைத்திருந்தார்.

## நடிகர்கள்

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:பரத் நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:ஹரி இயக்கிய திரைப்படங்கள்
மணிபுரம்

thumb|மணிபுரம் பெயர்ப்பலகை

**மணிபுரம்** என்பது ஈரோடு மாவட்டத்தில் அமைந்துள்ள ஒரு சிறிய கிராமம் ஆகும். இது பவானி வட்டத்துக்கு உட்பட்ட சலங்கபாளையம் பஞ்சாயத்துக்குக் கீழ் வரும் ஊர் ஆகும். இது கவுந்தபாடி - காஞ்சிகோவில் - பெருந்துறை சாலையில் அமைந்துள்ளது. கவுந்தப்பாடியில் இருந்து 2 கி.மீ. தொலைவிலும் காஞ்சிகோவிலில் இருந்து 5 கி.மீ. தொலைவிலும் அமைந்துள்ளது.

## வழிபாட்டு இடங்கள்
* விநாயகர் கோவில் 
* வீரமாத்தியம்மன் கோவில்

## கல்வி
இந்த ஊரில் மிகக் குறைவான மக்கள் தொகையே உள்ளது என்பதால் இங்கு தனியாக  பள்ளி இல்லை. ஆனால் மிக அருகிலுள்ள கே. ராமநாதபுரம்  என்ற ஊரில் ஐந்தாம் வகுப்பு  வரையிலான தொடக்கப்பள்ளி உள்ளது. மேலும் அருகில் உள்ள மற்றொரு ஊரான மின்னவேட்டுவம்பாளைத்தில் எட்டாம் வகுப்பு வரையலான நடுநிலை பள்ளி உள்ளது. மேல்நிலை பள்ளி செல்ல வேண்டும் என்றால் கவுந்தப்பாடி, காஞ்சிகோவில் போன்ற ஊர்களுக்கு போக வேண்டும்.
கல்லூரி செல்ல கோபி, பெருந்துறை, ஈரோடு போன்ற ஊர்களை நோக்கி செல்ல வேண்டும்.

## தொழில்
இங்கு பெரும்பாலும் விவசாயமே முதன்மை தொழிலாக உள்ளது. சிலர் வாய்க்கால் நீர்ப்பாசனத்தையே நம்பி உள்ளனர். இவர்கள் பெரும்பாலும் நெல், எள், வேர்க்கடலை,கம்பு மற்றும் சோளம் போன்றவற்றைப் பயிர் செய்கின்றனர். சிலர் கிணறு, ஆழ்துளைக்கிணறு போன்றவற்றைப் 
பயன்படுத்தி வாழை, மஞ்சள், கரும்பு, தென்னை, காய்கறி போன்ற பயிர்களை விளைவிக்கின்றனர். மேலும் ஆடு, மாடு போன்ற கால்நடைகளையும் வளர்த்து வருகின்றனர்.

## அருகிலுள்ள ஊர்கள்
* சாலையூர் 
* கே. ராமநாதபுரம்  
* ஈஞ்சரம் 
* மின்னவேட்டுவம்பாளையம் 
* குறிச்சான் வலசு 
* எரப்ப நாயக்கனூர்

## மேற்கோள்

பகுப்பு:ஈரோடு மாவட்டத்திலுள்ள கிராமங்கள்
பொன்னவைக்கோ

பொன்னவைக்கோ (பிறப்பு 1946, மார்ச்சு 7) எஸ். ஆர். எம். தமிழ்ப் பேராயத்தின் தலைவர். தமிழின்மீது தண்டாக் காதல் கொண்ட இவர் பல்வேறு கல்வி நிறுவனங்களில் பொறுப்பேற்று விளங்கியபோது தமிழ்-வளர்ச்சியில் பல சாதனைகளைப் படைத்துள்ளார்.
 
## இளமை
தமிழ்நாடு, இப்போதுள்ள கடலூர் மாவட்டம், வானூர் வட்டம், செங்கமேடு என்னும் ஊரில் முருகேச உடையார், பொன்னிக்கண்ணம்மையான் ஆகியோரின் மகனாகப் பிறந்தார். ‘இரத்தின சபாபதி’ என்று பெயர் சூட்டப்பட்டிருந்த இவர் தனித்தமிழ்ப் பற்று வேரூன்றியபோது தன் தாயாரின் பெயரை இணைத்துத் தன் பெயரைப் ‘பொன்னவைக் கோ’ என மாற்றிக்கொண்டார். இந்தப் பெயர் சபாபதி என்னும் பெயரின் தனித்தமிழ் ஆக்கமாகவும் அமைந்துள்ளது. 

உள்ளூர்த் தொடக்கப்பள்ளியிலும், வெளியூர் உயர்நிலைப்பள்ளியிலும் இவர் பள்ளிக் கல்வியினைப் பெற்றார். கிண்டி பொறியியல் கல்லூரியில் பயின்றபோது  பேராசிரியர் வா. செ. குழந்தைசாமி இவருக்குத் தமிழ்ப்பற்றை ஊட்டினார்.
தமிழ்த்தேசியத்தந்தையாக போற்றப்படும் பாவலரேறு பெருஞ்சித்திரனாரின் தென்மொழி இதழ் மீது தீரா பற்று கொண்டு அவ்வியக்கத்தின் வட்டத்தில் இணைத்துகொண்டார். தென்மொழியில் பல கட்டுரைகளையும் படைத்துள்ளார். 

உலோ. செந்தமிழ்க்கோதை, சி. மகிழ்நன், பேராசிரியர் சுப்பிரமணியன், சி. ப. வேந்தன், ப. அர. நக்கீரன் முதலானோர் இவரது தமிழ்ப்பணிக் களத்தில் இவருக்கு உறுதுணையாக இயங்கிவந்தனர்.

டில்லி இந்தியத் தொழில்நுட்ப நிறுவனத்தில் முனைவர் பட்டம் பெற்றார்.

## அலுவல் பணி
* தமிழ்நாடு மின்சார வாரியம் 
* கல்லூரிகளில் பேராசிரியர் 
* தமிழ் இணையப் பல்கலைக்கழகத்தின் இயக்குநர், ஆய்வாளர் 2 
* பாரதிதாசன் பல்கலைக்கழகத்தின் முன்னாள் துணைவேந்தர் 
* எஸ். ஆர். எம். பல்கலைக்கழகத்தின் முன்னாள் துணைவேந்தர். 
* தற்போது பாரத் பல்கலைக்கழகத்தின் துணைவேந்தர்.

## படைப்பு
இவரது படைப்பு நூல் **பொன்னவைக்கோ கவிதைகள்**. இதில் தமிழ், தமிழர், தமிழர் பண்பாடு - உணர்வை ஊட்டும் பாடல்கள் உள்ளன.  இவர் தமிழில் எழுதிய அறிவியல் தொடர்பான பாடநூல்கள் அரசு நிறுவனத்தின் வழி வெளியிடப்பட்டுள்ளன.

## தமிழ்த்தொண்டு
தமிழ்மொழி கணினித் தொழில் நுட்பங்களுடன் இணையப் பாடுபட்டவர் இவர்.
* தமிழில் பொறியியல் கலைச்சொற்கள் உருவாக்கினார். 
* கணிமொழி - C. Java தமிழ் 
* திருவள்ளுவர் தேடுபொறி  
* உலகத் தமிழ்த் தகவல் தொழில்நுட்ப மன்றம் (உத்தமம்)
* Tamil Net 99 
இவர் தற்போது தமிழுக்குச் செய்துவரும் தொண்டுகளை எஸ். ஆர். எம். தமிழ்ப்பேராயம் பகுதியில் காணலாம்.

## பாரதிதாசன் பல்கலைக்கழகத்தில் தமிழ்ப்பணி
இப் பல்கலைக்கழகத்தின் எட்டாவது துணைவேந்தராக இவர் 2007 ஆம் ஆண்டு பொறுப்பேற்றார். இவரது பதவிக் காலத்தில் இவர் செய்த தமிழ்ப் பணிகளில் சில:
* தமிழிலும் அறிவியல் தொழில்நுட்ப இதழ் 
* தமிழில் - பல்கலைக்கழகச் செய்திமடல், ஆண்டறிக்கை, கையேடு வெளியிடப்பட்டது
* பாரதிதாசன் உயராய்வு மையம், பெரியார் உயராய்வு மையம் ஆகியவை நிறுவப்பட்டன.

## பொதுப்பணி
தமிழ்நாடு மின்சார வாரியத்தில் பொறியாளராகப் பணியாற்றிய காலத்தில்  மின்னமைப்பு மேம்பாட்டுத் திட்டத்தின் கீழ் செயல்பாட்டுக்கு வந்த இவர் உருவாக்கிய கருவி **கோ-மாதிரிகள்**. 

## கருவி-நூல்

 முனைவர் மு. பொன்னவைக்கோ, *பொன்னவைக்கோ கவிதைகள்*, ‘கோ’ இல்லம் வெளியீடு, இரண்டாம்பதிப்பு 2010

## அடிக்குறிப்பு

## வெளி இணைப்புகள்
மு. பொன்னவைக்கோவின் இணையத்தளம்

பகுப்பு:தனித்தமிழ் இயக்க அறிஞர்கள்
பகுப்பு:1946 பிறப்புகள்
சூரத்துல் ஹுமசா

சூரத்துல் ஹுமசா (; ), திருக்குர்ஆனின் 104 வது அத்தியாயம் ஆகும்.

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.

திருக்குர்ஆனின் 104 அத்தியாயமாகத் திகழும்  சூரத்துல் ஹுமசா (புறங்கூறல்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.

## சூரத்துல் ஹுமசா (புறங்கூறல்)

## மேற்கோள்கள்

## வெளி இணைப்புகள்

* Surah Al-Humaza (Complete text in Arabic with English and French translations)
## பிற தகவல்கள்

பகுப்பு:திருக்குர்ஆன்
யூரோமைதான்

**யூரோமைதான்** (உக்ரைனிய மொழி: Євромайдан) என்பது உக்ரைனில் நவம்பர் 2013இல் தொடங்கிய எதிர்ப்புப் போராட்டத்தை குறிக்கும். இப் போராட்டம், உக்ரைன் தலைநகரம் கியவின் *மைதான் நெசலெசுனொஸ்தி*, அதாவது சுதந்திரச் சதுக்கத்தில் நடைபெறுகிறது. இதனால் டுவிட்டரில் இப் போராட்டம் யூரோமைதான் என்று குறிக்கப்பட்டது. இப் போராட்டத்தின் காரணமாக முன்னாள் உக்ரைனிய அரசுத்தலைவர் விக்டர் யானுக்கோவிச் பதவியிலிருந்து அகற்றப்பட்டார். 

## மேற்கோள்கள்

பகுப்பு:2013 எதிர்ப்புப் போராட்டங்கள்
பகுப்பு: உக்ரைனில் நிகழ்வுகள்
பகுப்பு:2014 எதிர்ப்புப் போராட்டங்கள்
பட்டைவால் கடற்பறவை

**பட்டைவால் கடற்பறவை** யானது (Band-tailed Gull), (Belcher's Gull), (Larus belcheri) தென் அமெரிக்காவின்பசிபிக் கடல் பகுதியில் அதிகமாக காணப்படிகிறது. இது முன்னர் அட்லான்டிக் கடல் பகுதியில் காணப்படும் ஒத்த தோற்றம் கொண்ட அட்லாண்டிக் கடற்பறவையை சிற்றினமாகக் கொண்டிருந்தது. இப்பறவையின் தலைப்பகுதி வெள்ளை நிறத்திலும், முதுகுப்பகுதி அடர்ந்த கருப்பு நிறத்திலும் காணப்படுகிறது. இதன் அலகு மஞ்சள் கலந்த சிகப்பு நிறத்திலும், கண்களைச் சுற்றி வட்ட கருப்பு வளையம் கொண்டு அலங்கரிக்கப்பட்டு காணப்படுகிறது.

1799 முதல் 1877ம் ஆண்டுகளில் வாழ்ந்த இங்கிலாந்து கதையாசிரியர் சர் எட்வின் (Sir Edward Belcher) என்பவரை நினைவுப்படுத்தும் விதமாக இப்பறவையின் ஆங்கிலப்பெயர் அமைந்துள்ளது.
## தொகுப்பு

Image:Belchers Gull RWD.jpg|பெரு நாட்டு கடற்கரையில் ஒருபறவை

## மேற்கோள்கள்

*Jaramillo, A., Burker, P., & Beadle, D. (2003). *Birds of Chile.* Christopher Helm. 

பகுப்பு:கடற்பறவைகள்
ஊடல்

**ஊடல்** என்பது பிணக்கிக்கொள்ளும் ஒருவகை நடத்தைப் பாங்கு. இது உளவியல் அடிப்படையில் தோன்றுகிறது. மேலைநாட்டு நடத்தை அறிவியல் இதனைப் பல்வேறு கோணங்களில் பகுத்தாய்கிறது. நடத்தையியல் மேலைநாடுகளில் 19 ஆம் நூற்றாண்டில் உருவானது. தமிழில் இந்த அறிவியல் கலை கிறித்துவுக்கு முன்பே தோன்றி வளர்ந்துள்ளது. தொல்காப்பியர் இதனை மெய்ப்பாட்டியல் என்னும் தலைப்பின் கீழ் விளக்கியுள்ளார்.

உடலுறவு வாழ்க்கையில் ஊடல் இன்பம் தரும். எப்போது எனில் அந்த ஊடுதல் கூடித் தழுவுவதில் முடியவேண்டும். 
## வேறுபாட்டு நுட்பங்கள்
புலவி, ஊடல், துனி இந்தவகையான பிணக்கைக் குறிக்கும் படிநிலை வளர்ச்சிச் சொற்கள். இந்த மனப்பாங்கு ஆண்களிடமும் பெண்களிடமும் இருப்பதைத் தொல்காப்பியம் குறிப்பிடுகிறது.

திருக்குறள் 'ஊடல்' பாங்கினை துனி, புலவி என்னும் சொற்களால் வேறுபடுத்திக் காட்டுகிறது.  இதன் வழியே பார்க்கும்போது துனி என்பது ஊடலின் உச்சக்கட்டம். கனிந்த பழம் போன்றது. துன் என்னும் அடிச்சொல் துன்னி அதாவது நெருங்கி இருப்பதைக் குறிக்கும்.  பழுத்திருக்கும் ஊடலும் கூடலில் இன்பமாக அமைந்திருக்கும். பொய்யை இட்டுக்கட்டிக்கொண்டு ஊடும் பாங்கு புலவி எனப்படும். இது பழுக்காமல் பிஞ்சு நிலையில் இருக்கும் கருக்காய் போன்றது. அதாவது ஊடலின் தோன்று நிலையே புலவி.

## ஆண் ஊடுதல்
திருமணத்துக்குப் பின்னர் கூடி வாழும்போது மனைவி தன் ஆவலைத் தணிக்காதபோது கணவன் ஊடுவான். களவு வாழ்க்கையின்போது இருவரும் கூடுவதற்குக் காதலி குற்றிட்ட இடத்துக்கு அவள் வரத் தவறியபோது காதலன் ஊடுவான். இந்த ஊடல் புலவி என்னும் போலிப் பிணக்காகவும் இருக்கும். அப்போதெல்லாம் தலைவியின் தோழி பக்குவமாக எடுத்துரைத்து அவர்களைக் கூட்டிவைப்பாள்.

## பெண் ஊடுதல்

திருக்குறளில் பெண் ஊடுதல் பற்றிய செய்திகள் திருக்குறளின் கடைசியில் உள்ள புலவி, புலவி நுணுக்கம், ஊடல் உவகை என்னும் மூன்று அதிகாரங்கள் காம உணர்வை மிகுதிப்படுத்திக் கூடல்-இன்பத்தை இனிமையாக்கும் ஊடல் பற்றிய செய்திகளைக் கூறுகின்றன.
### துனி
* போரிடுகையில் படைவீரனுக்கு நீங்காத் துனி வேண்டும்.  
* செல்வர் துனி கொள்ளாமல் இருக்க வேண்டும். 
* கணவன் இல்லாத காலத்தில் மனைவிக்கு மாலைக்காலம் துனி செய்யும். 
* அவன் கண்ணில் துனி தோன்றும்போதே அவள் அவனைத் தழுவத் துடித்தாள். 
* மனமே! நீ துனி செய்தால் அவனது இன்பம் இல்லாமல் பட்டினி கிடக்கவேண்டி வரும். 
* ஊடலின்போது தோன்றும் சிறு-துனி தோன்றும். 
### புலவி
புலவியைத் திருவள்ளுவர் *புலத்தை* என்னும் சொல்லாலும் குறிப்பிடுகிறார். அத் கணவன் தழுவ வரும்போது தழுவாமல் இருப்பதாகும்.  புலந்து உணர்தல் புலவி. இது பொய்யாகக் கணவன்மேல் சினம் கொள்ளுதல் ஆகும். 

## அடிக்குறிப்பு

பகுப்பு:மனித உணர்வுகள்
பகுப்பு:சொல்விளக்கம்
முகம்மது சமி

**முகம்மது சமி ** (*Mohammed Shami*, பிறப்பு: 3 செப்டம்பர் 1990) தேர்வுத் துடுப்பாட்டங்களிலும் ஒருநாள் துடுப்பாட்டங்களிலும், பன்னாட்டு இருபது20 போட்டிகளில்  இந்திய அணிக்காக ஆடும் வேகப் பந்து வீச்சாளர்  ஆவார். உள்நாட்டுப் போட்டிகளில்  மேற்கு வங்காளத் துடுப்பாட்ட அணிக்காக ஆடுகிறார். மணிக்கு சுமார் 140 கிலோமீட்டர் வேகத்தில் பந்துவீசுகிறார். ஜனவரி, 2013 ஆம் ஆண்டில் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் நான்கு ஓவர்களை *மெய்டனாக* வீசி சாதனை படைத்தார். மேலும் நவம்பர் , 2013 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 5 இலக்குகளைக் கைப்பற்றி சாதனைப் படைத்தார்.

## ஆரம்பகால வாழ்க்கை
முகமது சமி 1990 செப்டம்பர் 3 இல் ஷஹாஸ்பூர் கிராமத்தில், அம்ரோகா மாவட்டம், உத்தரப் பிரதேசத்தில் பிறந்தார். இவரின் தந்தை உழவர் ஆவார். இவரின் தந்தையும்  இளவயதில் விரைவு வீச்சாளராக இருந்துள்ளார். இவருக்கு ஒரு சகோதரியும், மூன்று சகோதரர்களும் உள்ளனர். இவர்கள் மூன்று பேருமே விரைவு வீச்சாளர்களாக வேண்டுமென விரும்பினார்கள். சமியின் பந்துவீச்சும் திறனைக் கண்டறிந்த இவரின் தந்தை இவரை தனது கிராமத்தில் இருந்து சுமார் 22 கிலோமீட்டர் தூரத்தில் உள்ள மொராதாபாத் மாவட்டத்தில் பயிற்சி பெறச் செய்தார். அங்குள்ள பத்ருதீன் சித்திக்கிடம்  என்பவரிடம் இவர் பயிற்சி செய்தார்.

இவரைப் பற்றி இவரின் பயிற்சியாளர் பின்வருமாறு கூறுகிறார்.

நான் சமியை முதன் முதலில் வலைப் பயிற்சியில் பந்து வீசியதைப் பார்த்தபோது அவருக்கு வயது 15 இருக்கும். நான் பார்த்த உடனே அவர் சராசரியான நபர் இல்லை என்றும் அவருக்கு அபரிமிதமான திறமைகள் இருந்ததையும் நான் அறிந்தேன். எனவே அவருக்கு நான் பயிற்சியளிக்க முடிவு செய்தேன். அவரை நான் உத்தரப் பிரதேச மாநில தொடருக்குக்காக தயார் செய்தேன். ஏனெனில் அந்தக் காலத்தில் சங்க துடுப்பாட்டங்கள் இல்லை. தொடர்ச்சியாகவும், கடினமாகவும் அவர் பயிற்சியினை மேற்கொண்டார். பயிற்சியில் இருந்து ஒருநாளும் அவர் விடுப்பு எடுத்தது இல்லை. 19 வயதிற்கு உட்பட்டோருக்கான போட்டித் தொடரில் சிறப்பாகப் பந்துவீசினார். ஆனால் சில அரசியல் காரணங்களினால் அவர் மாநில அணியில்  தேர்வாகவில்லை. எனவே அவர்களின் பெற்றோர்களிடம் அவரை கொல்கத்தாவிற்கு அனுப்பப் பரிந்துரைத்தேன் எனக் கூறினார்.

## [[இந்தியன் பிரீமியர் லீக்]]
2011 இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணி நிர்வாகம் இவரை ஏலத்தில் எடுத்தது. இந்த அணியின் பந்துவீச்சு தலைமைப் பயிற்சியாளராக பாக்கித்தான் துடுப்பாட்ட அணியின் முன்னாள் பந்துவீச்சாளர் வசீம் அக்ரம் இருந்தார். அவரிடம் இருந்து சில பந்துவீச்சு நுனுக்கங்களைக் கற்றுக் கொண்டார். இந்தத் தொடரின் சில போட்டிகளில் மட்டுமே இவர் பந்து வீசினார். 2012 இந்தியன் பிரீமியர் லீக் தொடரில் இந்த அணி கோப்பையை வெல்ல உதவியாக இருந்தார்.

2013 ஆம் ஆண்டில் இவர் சிறப்பாக செயல்பட்டதனால் 2014 இந்தியன் பிரீமியர் லீக் தொடரில் டெல்லி டேர்டெவில்ஸ் அணி நிர்வாகம் இவரை 4.25 கோடி ரூபாய் மதிப்பில் ஏலத்தில் எடுத்தது. இந்தத் தொடரிலும் 3 போட்டிகள் மட்டுமே விளையாடி 78 ஓட்டங்களை வீட்டுக் கொடுத்து 1 இலக்குகளை மட்டுமே கைப்பற்றினார்.

## ஆட்டநாயகன் விருது

## மேற்சான்றுகள்

## வெளி இணைப்புகள்
* சமி முகம்மது – கிரிக்கின்ஃபோ

பகுப்பு:இந்தியத் துடுப்பாட்டக்காரர்கள்
பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:இந்தியத் தேர்வுத் துடுப்பாட்டக்காரர்கள்
நெகாவாட்

**நெகாவாட்** என்பது எவ்வளவு மின்சாரம் சேமிக்கப்படுகிறது என்பதைக் கணக்கிடும் அளவீடாகும். அமெரிக்காவின் ராக்கி மவுண்டன் ஆய்வு மையத்தின், அறிவியல் அறிஞர் அமோரி லோவின்சு என்பவர் 1989ல் நெகாவாட் என்ற சொல்லை முதன்முதலில் பயன்படுத்தினார். தேவையற்ற இடங்களில் மின்சாரத்தை பயன்படுத்தாமல் இருப்பதும், மின்சாரத்தை வீண் செலவு செய்யாமல் இருப்பதும், இயற்கையிலிருந்து கிடைக்கும் எரிசக்தியை சேமிப்பதும் நெகாவாட் அளவீட்டில் எடுத்துக் கொள்ளப்படுகிறது. இந்த அளவீடு தற்போது ஐக்கிய அமெரிக்காவில் மட்டுமே பயன்படுத்தப்படுகிறது.

## ஆதாரம்
* மின் ஆளுமை http://tamil.thehindu.com/opinion/reporter-page/%E0%AE%A8%E0%AF%86%E0%AE%95%E0%AE%BE%E0%AE%B5%E0%AE%BE%E0%AE%9F%E0%AF%8D-%E0%AE%85%E0%AE%9F%E0%AE%BF%E0%AE%AA%E0%AF%8D%E0%AE%AA%E0%AE%9F%E0%AF%88%E0%AE%AF%E0%AE%BF%E0%AE%B2%E0%AE%BE%E0%AE%A9-%E0%AE%AE%E0%AE%BF%E0%AE%A9%E0%AF%8D-%E0%AE%86%E0%AE%B3%E0%AF%81%E0%AE%AE%E0%AF%88-%E0%AE%9A%E0%AE%BE%E0%AE%A4%E0%AF%8D%E0%AE%A4%E0%AE%BF%E0%AE%AF%E0%AE%AE%E0%AE%BE/article5726963.ece?homepage=true

பகுப்பு:ஆற்றல் அலகுகள்
கொங்காயி அம்மன்

**கொங்காயி அம்மன்** என்பவர் தமிழர் நாட்டுப்புறத் தெய்வங்களுள் ஒருவராவார். நாமக்கல் மாவட்டத்தின் கொல்லிமலையில் இவருக்கான கோயில் அமைந்துள்ளது. ஏழு கன்னிமார்களுள் ஒருத்தியாக இந்த அம்மன் குறிப்பிடப்படுகிறார்.

## கொங்காயி அம்மன் கதை
கொல்லிமலையில் பாட்டன் மற்றும் கருப்பாயி தம்பதியினர் வாழ்ந்து வந்தனர். பாட்டன் 50 வயதானவர். இவர் ஈரோட்டு சந்தையில் செண்பகப்பூ, பலா, எலுமிச்சை, மாதுளை, ஏலம் ஆகிய மலைப்பொருள்களை விற்று வாழ்க்கையை நடத்திக் கொண்டிருந்தார். அக்காலத்தில் கொல்லிமலை மக்கள் வீட்டில் தயாரித்த உணவை மட்டும் உண்ணும் வழக்கம் கொண்டிருந்தார்கள். அதனால் பாட்டன் தன்னுடன் கருநெல்லஞ்சோறு, கருமாட்டுத்தயிர் மற்றும் கருவாழைப்பழம் ஆகியவற்றை எடுத்துச் சென்றார்.

ஈரோடு சந்தையில் பொருள்களை விற்ற பாட்டன், கொல்லிமலைக்கு திரும்பும் வழியில் உணவருந்த ஒரு கிணற்றில் கை கால்களை கழவிவிட்டு தயாரானார். அப்போது ஏழு கன்னிகளான கொங்காயி, மாரி, காளி, பிடாரி, கன்னியம்மன், செல்லாயி, அங்காயி ஆகியோர் குழந்தைகளாக மாறி அவரிடம் சாப்பாடு கேட்டனர். தனக்கு மட்டுமே உணவு எடுத்துவந்திருந்த பாட்டன் மறுத்தார். அத்துடன் அடுத்த கிணறுக்கு சென்று அமர்ந்து உண்ணத் தொடங்கினார், அங்கு கொங்காயி மட்டும் சென்று உணவு கேட்டார். அப்போதும் பாட்டன் மறுத்துவிட்டார்.

மறு கிணறில் பாட்டன் உணவருந்த முயன்றபோது உணவானது புழுவாகத் தோன்றியது. அதனால் தன்னுடைய தவறை உணர்ந்த பாட்டன் கொங்காயிக்கு உணவு கொடுத்தார். அதன் சுவையில் மயஙகிய கொங்காயி கொல்லிமலையில் பாட்டன் இருக்கும் இடத்தற்கு அருகேயுள்ள பாறையில் தங்கினார். கொங்காயுடன் பிற கன்னிகளும் தங்கினர்.

## கருவி நூல்
கொல்லிமலை மக்களின் நாட்டுப்புற இலக்கியங்கள் - அ. பிறைமதி

பகுப்பு:தமிழர் நாட்டுப்புறத் தெய்வங்கள்
எட்டப்பன்

**எட்டப்பன்** தமிழர் நாட்டுப்புறத் தெய்வங்களுள் ஒருவராவார். 

சூரங்குடி எனும் ஊரில் எட்டப்பன் என்ற அருந்ததியர் வாழ்ந்து வந்தார். அவருக்கு மாட்டின் ஈரல் மிகவும் பிடிக்கும் என்பதால், கேட்டுப் பெற்றோ, களவு செய்தோ ஈரலை தின்றுவந்தார். அவ்வாறு ஈரலுக்காக மாட்டினை களவு செய்வதை அறிந்த மாட்டின் உரிமையாளர்கள், எட்டப்பனை பிடித்து மரணதண்டனை கொடுக்க முடிவெடுத்தனர்.

தன்னுடைய இறுதி ஆசையாக தன் உறவினர்களைக் காண எட்டப்பன் ஆசை கொண்டார். ஆனால் எட்டப்பன் ஊரிலிருந்து யாரும் அவரைக் காண வரவில்லை. தன்னை விடுவித்தால் தன்னுடைய ஊர் சென்று உறவுகளை கண்டுவருவதாக வேண்டினார். எட்டப்பனுக்கு பதிலாக மற்றோருவர் இங்கு தண்டனை அனுபவித்தால் எட்டப்பனை விடுவதாகக் கூறினர்.

மேட்டுப்பட்டியிருந்த அருந்ததியர் ஒருவர் எட்டப்பனுக்குப் பதிலாக தண்டனை அனுபவிக்க ஒப்புக் கொண்டார். எட்டப்பனும் ஊருக்கு சென்று உறவுகளைச் சந்தித்து திரும்பி வந்தார். அவருக்கு மரணதண்டனை நிறைவ்ற்றப்பட்டது. தனக்காக தண்டனை அனுபவித்த மேட்டுப்பட்டி மக்கள் தன்னை வணங்கினால் ஊருக்கு நல்லது செய்வதாக எட்டப்பன் கூறினார். அதனால் அருந்ததியினரால் கடவுளாக வழிபடப்படுகிறார்.

பகுப்பு:தமிழர் நாட்டுப்புறத் தெய்வங்கள்
உலகத் தமிழ்க் கழகம்

**உலகத் தமிழ்க் கழகம்** என்னும் அமைப்பு தேவநேயப் பாவாணர் தலைமையில் திருச்சிராப்பள்ளியில் 1968 சூன் 11 இல் அமைக்கப்பட்டது. பெருஞ்சித்திரனார் பொதுச் செயலாளராக விளங்கினார். தமிழ்நாட்டின் அனைத்து
ஊர்களிலும் பிற மாநிலங்களிலும் கிளைகள் தொடங்கப்பட்டன.

## கொள்கையும் செயற்பாடும்
* பிற மொழி வல்லாண்மையிலிருந்து தமிழை மீட்டெடுப்பது கழகத்தின் முகாமையான கொள்கை ஆகும். 
* உலகம் முழுக்கத் தமிழைப் பரப்புதல் வேண்டும்.
* உறுப்பினர்கள் அனைவரும் தமிழ்ப் பெயரைச் சூட்டிக் கொள்ளல் வேண்டும்.
* குழந்தைகளுக்கும் தமிழ்ப் பெயரைச் சூட்டவேண்டும்.
* தமிழர்கள் தம் இல்லங்களுக்கும் நிறுவனங்களுக்கும் தமிழ்ப் பெயர் வைக்க வேண்டும். 
* இயன்றவரை அயல் சொற்களைக் கலவாது எழுதவும் பேசவும் வேண்டும். 
* இல்லத்தில் நடைபெறும் எல்லாச் சடங்குகளையும் கோவில்களில் நடைபெறும் வழிபாடுகளையும்  தமிழில் நிகழ்த்த வேண்டும்.
* கல்வி அனைத்து நிலைகளிலும் தமிழில் அமைதல் வேண்டும்.

## மாநாடுகள்
### பறம்புக்குடி மாநாடு
கழகத்தின் முதலாண்டு நிறைவு விழாவும், திருவள்ளுவர் ஈராயிரமாண்டு நிறைவு விழாவும், பாவாணரின் திருக்குறள் தமிழ் மரபுரை வெளியீட்டு விழாவும் இணைந்த மாநாடு பறம்புக் குடியில் 1969ஆம் ஆண்டு திசம்பர் 28, 29 ஆகிய நாள்களில் நடந்தது.பெருஞ்சித்திரனார், குன்றக்குடி அடிகள், இலக்குவனார், வ. சுப. மாணிக்கம் புலவர் குழந்தை ஆகியோர்  கலந்துகொண்டு உரையாற்றினர். தமிழ்க்குடிமகன் அம்மாநாட்டின் வரவேற்புக்குழுத் தலைவராக இருந்து செயல்பட்டார்.

### மதுரை மாநாடு
உலகத் தமிழ்க் கழகத்தின் இரண்டாம் மாநாடு 1971 சனவரி 9, 10 ஆகிய நாள்களில் நடந்தது. அப்பாத்துரையார், குன்றக்குடி அடிகளார், மு.வில்லவத்தரையனார், க. ப. அறவாணன் ஆகியோர் பங்கேற்றனர்.

### தஞ்சை மாநாடு
தஞ்சாவூரில் பூக்காரத்தெருவில் ஓரு மாணவர் தங்கியிருந்த சிற்றறையில் உலகத்தமிழ்க் கழகத்தின் தஞ்சாவூர்க் கிளை 1967 அளவில் தொடங்கப் பெற்றது; பூண்டி திருமலர்க் கல்லூரி, தஞ்சை மன்னர் கல்லூரி, கரந்தைப்  புலவர் கல்லூரி மாணவர்கள் சிலர் சேர்ந்து இக்கிளையைத் தொடங்கினர்.தென்மொழி, மாணாக்கன் முதலிய இதழ்கள் வரவழைக்கப் பெற்று மாணவர்களிடையே பரப்பப் பெற்றன.
மூன்றாம் மாநாடு தஞ்சையில் 1972 ஆம் ஆண்டு திசம்பர் மாதம் 31ஆம் நாளில் நடந்தது. தமிழன் பிறந்தகத் தீர்மானிப்புக் கருத்தரங்கம் நிகழ்ந்தது. இம்மாநாட்டில் நீ கந்தசாமி தலைமைத் தாங்கினார். கோ. துரைசாமி நாயுடு, வ. சுப. மாணிக்கம், கோ நிலவழகன், குடந்தை சுந்தரேசன், வீ ப.கா.சொல்லழகன் ஆகியோர் கலந்து கொண்டனர்.

## சென்னை மாநாடு
1978இல் சென்னையில் நான்காம் மாநாடு பாவாணர் முன்னிலையில் புலவர் அ. நக்கீரன் தலைமையில் 
நடைபெற்றது புலவர் இறைக்குருவனார் வரவேற்புரை ஆற்றினார். பெருஞ்சித்திரனார் நிறைவுரை ஆற்றினார். அறிஞர்கள் பலர் கலந்துகொண்டார்கள்.

## இதழ்கள்
உ.த.க.செய்திகள் தொடக்கத்தில் தென்மொழி இதழில் வெளிவந்தன. பின்னர் உ.த.க.வின் அதிகாரபூர்வ இதழாக முதன்மொழி தொடங்கப்பட்டு 1970 திசம்பர் 3 முதல் வெளி வந்தது. மீட்போலை என்னும் இதழும் சிறிது காலம் வெளி வந்தது.

பாவாணர் மறைவுக்குப் பின்னர் செயல்படாமல் இருந்த உலகத்தமிழ்க்கழகம் அரணமுறுவல், அன்புவாணன், நெடுஞ்சேரலாதன் போன்றோர் முயற்சியால் மீண்டும் செயல்பட்டு வருகிறது. முதன்மொழி இதழும் திங்கள்தோறும் வெளிவந்து கொண்டுள்ளது.

## மேற்கோள் நூல்
"பாவாணர் நினைவலைகள்"--ஆசிரியர் தே.மணி (பாவாணர் பதிப்பகம்)

பகுப்பு:அனைத்துலக தமிழர் அமைப்புகள்
பகுப்பு:தமிழர் அமைப்புகள்
திருத்தூதர்களை தேர்ந்தெடுத்தல்

**திருத்தூதர்களை தேர்ந்தெடுத்தல்** அல்லது **பன்னிருவரை அழைத்தல்** என்பது இயேசுவின் வாழ்வில் நடந்ததாக விவிலியத்தின் ஒத்தமை நற்செய்தி நூல்களில் விவரிக்கப்படும் நிகழ்வாகும். இந்த நிகழ்வு யோவான் நற்செய்தியில் குறிக்கப்படவில்லை. இது தனது முதல் சீடர்களான பன்னிரு திருத்தூதர்களை இயேசு தேர்ந்தெடுத்தலை விவரிக்கும் நிகழ்வாகும்.

லூக்கா நற்செய்தியில் இந்த நிகழ்வு பின்வருமாறு விவரிக்கப்படுகின்றது:
 
அந்நாள்களில் அவர் (இயேசு) வேண்டுவதற்காக ஒரு மலைக்குப் போனார். அங்குக் கடவுளிடம் வேண்டுதல் செய்வதில் இரவெல்லாம் செலவிட்டார். விடிந்ததும் அவர் தம் சீடர்களைத் தம்மிடம் கூப்பிட்டு அவர்களுள் பன்னிருவரைத் தேர்ந்தெடுத்து அவர்களுக்குத் திருத்தூதர் என்று பெயரிட்டார். அவர்கள் முறையே பேதுரு என்று அவர் பெயரிட்ட சீமோன், அவருடைய சகோதரர் அந்திரேயா, யாக்கோபு, யோவான் பிலிப்பு, பர்த்தலமேயு, மத்தேயு, தோமா, அல்பேயுவின் மகன் யாக்கோபு, தீவிரவாதி எனப்பட்ட சீமோன், யாக்கோபின் மகன் யூதா, துரோகியாக மாறிய யூதாசு இஸ்காரியோத்து என்பவர்களே.
 

மத்தேயு நற்செய்தியில் இந்த நிகழ்வு *கை சூம்பியவர் நலமடைதல் [[இயேசுவின் புதுமைகள்|புதுமைக்கு]]* முன்னும் மாற்கு மற்றும் லூக்கா நற்செய்தியில் அதே புதுமைக்கு பின்பும் நிகழ்வதாக குறிக்கப்பட்டுள்ளது.

இயேசுவின் சாவுக்கு முன் நிகழுகம் இவ்வழைத்தல் நிகழ்வு உயிர்த்தெழுதலுக்கு பின்பு நிகழும் பெரும் அழைத்தலிலிருந்து வேறானது ஆகும்.

## மேற்கோள்கள்


பகுப்பு:நற்செய்தி நிகழ்வுகள்
மொழிமுதல் குற்றியலுகரம்

பொதுவாகக் குற்றியலுகரம் என்று மொழியின் இறுதியில் வரும் குற்றியலுகரத்தையே காட்டுவர். இவை அனைத்தும் சொற்கள் புணரும்போது மெய்யெழுத்தைப் போல் மொழியின் இறுதியில் நின்று உயிர் ஏறி முடியும்.
* பா**கு** + **இ**னிது என்னும்போது பாகு என்பது பா**க்** என நின்று வருமொழியின் உகரம் ஏறிப் **பாகினிது** என முடியும்.
மொழிமுதல் எழுத்துக்கள் என்று தொல்காப்பியம் குறிப்பிடும் 94 எழுத்துகளில் **நுந்தை** என்னும் குற்றியலுகரச் சொல்லும் ஒன்று. இச் சொல்லில் 'நு' என்னும் எழுத்து நுங்கு, நுவல், நுழை, நுணங்கு என்னும் சொற்களில் வரும் நு போல இதழ் குவிந்து ஒரு மாத்திரை அளவு ஒலிக்காமல், இதழ் குவியாமல்  அரை மாத்திரை அளவு ஒலிக்கும்.

நுந்தை என்பது **உன் தந்தை** எனப் பொருள்படுவதோர் முறைப்பெயர்.

## நுந்தை சொல்லாட்சிகள்
* யாயும்; நுந்தை, *வாழியர்,
* கண்டிசின்-வாழியோ, குறுமகள்!-நுந்தை,
* நுந்தை, குளிர் வாய் வியன் புனத்து எல் பட வருகோ? 
* *எந்தை திமில், இது, நுந்தை திமில்*
* நுந்தை மனை வரை இறந்து வந்தனை;
* யாயும் ஞாயும் யார் ஆகியரோ?
எந்தையும் நுந்தையும் எம் முறைக் கேளிர்? 
இப்படி [[அகநானூறு]], [[கலித்தொகை]] முதலான நூல்களில்ஃ வரும் பாடல்களிலும் இந்தச் செய்திகள் உள்ளன.
==இக்கால வழக்கு==
* உன் அம்மா என்பதை இக்காலத்தில் *ஞொம்மா'' என்பர். இது 'நும்மா' குற்றியலுகரத் தொடக்கச் சொல். 'நொப்பா', 'ஞொப்பா' என்பனவும் மொழிமுதல் குற்றியலுகரச் சொற்களின் திரிபு. 
* ஈழத்தவரிடையே  இது கொம்மா, கொப்பர், கொண்ணை, கொக்கா என்றும் வழங்கப்படுகிறது  
## அடிக்குறிப்பு

பகுப்பு:எழுத்திலக்கணம்
பகுப்பு:தொல்காப்பியம்
பகுப்பு:மொழியியல்
டைவர்ஜென்ட்

**டிவேர்கேன்ட்** 2014ஆம் ஆண்டு வெளியான ஐக்கிய அமெரிக்க அறிவியல் புனைகதை மற்றும் சாகசத் திரைப்படம் ஆகும். இத்திரைப்படம் **டிவேர்கேன்ட் நாவலை** அடிப்படையாக வைத்து நெயில் பர்கர் இயக்கியுள்ளார். இத்திரைப்படத்தில் சைலீன் வூட்லி, தியோ ஜேம்ஸ், ஸோ கிராவிட்ஜ், அன்செல் எல்கோர்ட், மேக்கி கியூ, ஜெய் கர்ட்னி, மைல்ஸ் டெல்லர் மற்றும் கேட் வின்ஸ்லெட் நடித்துள்ளனர்.

## நடிகர்கள்
* சைலீன் வூட்லி 
* தியோ ஜேம்ஸ்
* ஸோ கிராவிட்ஜ்
* ஏன்சல் எல்கோர்ட்
* மேக்கி கியூ
* ஜெய் கர்ட்னி 
* மைல்ஸ் டெல்லர்
* கேட் வின்ஸ்லெட்
* மைல்ஸ் டெல்லர்

## வெளியீடு,
இத்திரைப்படம் மார்ச் 21ஆம் திகதி அமெரிக்காவில் வெளியானது.

## வெளி இணைப்புகள்
* 
* 
* 
* 
* 

பகுப்பு:2014 ஆங்கிலத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:சும்மிட் என்டேர்டைன்மென்ட் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
மார்ச் 2014

**மார்ச் 2014** (*March 2014*) , 2014 ஆம் ஆண்டின் மூன்றாவது மாதமாகும். இம்மாதம் ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15, சனிக்கிழமை தொடங்கி, ஏப்ரல் 13 ஞாயிற்றுக்கிழமை முடிவடைகிறது.இசுலாமிய நாட்காட்டியின் படி கிஞ்சுரா 1435 ஆம் ஆண்டின் "ஜமா அத்துல் அவ்வல்" மாதம் மார்ச் 2 ஞாயிற்றுக்கிழமை தொடங்கி  மார்ச் 30 ஞாயிறு அன்று முடிவடைகிறது.

## சிறப்பு நாட்கள்
*மார்ச் 1 - கோச் செங்கட் சோழ நாயனார் குருபூசை
*மார்ச் 4 - சாமிதோப்பு அய்யா வைகுண்டர் பிறப்பு
*மார்ச் 20 - காரைக்காலம்மையார் குருபூசை
*மார்ச் 28 - தண்டியடிகள் நாயனார் குருபூசை
*மார்ச் 31 - தெலுங்கு வருடப்பிறப்பு

## நிகழ்வுகள்

## இறப்புகள்
* மார்ச் 7 - பாலாஜி, திரைப்பட, சின்னத்திரை நகைச்சுவை நடிகர்
* மார்ச் 20 - குஷ்வந்த் சிங், இந்திய எழுத்தாளர் (பி. 1915)
* மார்ச் 25 - தி. க. சிவசங்கரன், மார்க்சிய திறனாய்வாளர் (பி. 1925)
----

பகுப்பு:2014
பீட்டர் தமியான்

புனித **பீட்டர் தமியான்**, பெ.சா (சுமார். 1007 &ndash; 21/22 பெப்ரவரி 1072 or 1073) என்பவர் திருத்தந்தை ஒன்பதாம் லியோவோடு இணைந்து கத்தோலிக்க திருச்சபையினை சீர்திருத்த முயன்றவர் ஆவார். இவர் உரோமையின் புறநகர் மறைமாவட்டமான ஓஸ்தியாவின் கர்தினால்-ஆயராக இருந்தவர் ஆவார். 1823இல் இவர் திருச்சபையின் மறைவல்லுநர் என அறிவிக்கப்பட்டார். டான்டே அலிகியேரி இவரை புனித அசிசியின் பிரான்சிசுவுக்கு முன்னோடியாகக்கருதி தனது புனைவு நூலில் இவர் விண்ணகத்தில் மிக உயரிய இடத்தில் இருப்பதாக கவிதை புனைந்துள்ளார்.

## புனிதர் பட்டம்
இவரை கத்தோலிக்க திருச்சபையின் மறைவல்லுநர் என திருத்தந்தை பன்னிரண்டாம் லியோ 1823இல் அறிவித்தார். இவரின் விழா நாள் 21 பெப்ரவரி ஆகும். இவருக்கு முறைப்படி புனிதர் பட்டமளிப்பு நிகழவில்லை என்பது குறிக்கத்தக்கது. இவரின் இறப்பு முதலே இவருக்கு மக்கள் வணக்கம் செலுத்தி வந்துள்ளனர். இவரது உடல் அடக்கம் செய்யப்பட்ட இடத்திலிருந்து ஆறு வெவ்வேறு இடங்களுக்கு மாற்றப்பட்டு தற்போது இஃபியேன்சா மறைமாவட்ட முதன்மைக்கோவிலில் உள்ளது.

## மேற்கோள்கள்


*

பகுப்பு:1007 பிறப்புகள்
பகுப்பு:1070கள் இறப்புகள்
பகுப்பு:பெனடிக்டன் சபையினர்
பகுப்பு:இத்தாலியக் கர்தினால்கள்
பகுப்பு:கத்தோலிக்க மறைவல்லுநர்கள்
பகுப்பு:இத்தாலியின் கிறித்தவப் புனிதர்கள்
ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)

இந்தியக் கடற்படைக்குச் சொந்தமான **ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)** (INS Sindhuratna (S59)) சிந்துகோஷ் (Sindhughosh) வகையைச்சார்ந்த நீர்மூழ்கிக் கப்பல் ஆகும். இக்கப்பல் தற்சமயம் இந்தியாவின் கடல் பகுதியான மும்பை துறைமுகப்பகுதியில் பாதுகாப்புப் பணியில் ஈடுபடுத்தப்பட்டுள்ளது. இக் கப்பல் மும்பையிலிருந்து 50 கி.மீ., தூரத்தில் சோதனைக்குப்பின் நிலைநிறுத்தப்பட்டது. இக்கப்பல் ரஷ்யா நாட்டின் தயாரிப்பாகும்.

## தீ விபத்து
2014ம் ஆண்டு, பிப்ரவரி மாதம் 26ம் தேதி, மும்பை கடல் பகுதியில் பாதுகாப்பு பணியில் ஈடுபட்டுக்கொண்டிருந்த இக்கப்பலில் சிறு விபத்து ஏற்பட்டது. இந்த விபத்தில் 4 முதல் 5 மாலுமிகள் காயம் அடைந்தார்கள். அவர்கள் விமானம் மூலம் அப்புறப்படுத்தப்பட்டு மும்பை மருத்துவமனையில் சேர்க்கப்பட்டனர்.

இந்த விபத்தில் கடற்படை அதிகார்கள் இருவர் மரணம் அடைந்தார்கள். அவர்கள், இக்கப்பலில் மின் அதிகாரியாக இருந்த தளபதி கபிஷ் முவால் (Lt Commander Kapish Muwal), இக்கப்பலின் கண்காணிப்பு தளபதியாக இருந்த மனோ ரஞ்சன் குமார் (Lt Commander Kumar) என்பவரும் மரணமடைந்தார்கள்.
இக்கப்பலின் தலைமை தளபதி டி.கே.ஜோஷி (Devendra Kumar Joshi) பதவியிலிடுந்து விலகியுள்ளார்.

## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் சென்னை
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்

பகுப்பு:இந்திய போர்க் கப்பல்கள்
பகுப்பு:இந்தியக் கடற்படை
ச. பாலமுருகன்

**ச.பாலமுருகன்** ஒரு மனித உரிமை ஆர்வலர் மற்றும் எழுத்தாளர். பி.யூ.சி.எல் என்ற அமைப்பில் இணைந்து செயல்படுபவர். வழக்குரைஞர். பழங்குடிமக்களின் மீதான மனித உரிமை மீறல்களுக்கு எதிராக குரல் கொடுப்பவர். இவர் எழுதிய சோளகர் தொட்டி நாவல் வீரப்பன் தேடலின் போது பாதிக்கப்பட்ட பழங்குடி மக்களின் வாழ்வை மையமாக கொண்டது.
இவர் ஈரோடு மாவட்டம் பவானியை சேர்ந்தவர்.

## மேற்கோள்கள்


## வெளி இணைப்புகள்
* ச.பாலமுருகன் சிறுகதைகள்

பகுப்பு:வாழும் மக்கள்
பகுப்பு:மனித உரிமைச் செயற்பாட்டாளர்கள்